Kapacita jednoducho určuje, koľko litrov sa do bojlera zmestí. Záťažový profil je o niečo sofistikovanejším ukazovateľom, ktorý berie do úvahy aj energetickú náročnosť a s tým súvisiacu rýchlosť ohrevu. Prezradí, koľko umývadiel, spŕch a vaní dokáže bojler zásobovať. Bojler s nízkym záťažovým profilom napríklad zvládne plniť iba jedno umývadlo, vhodný teda bude pre malé umývadlá na toaletách. Pri zariaďovaní viacgeneračného domu však pravdepodobne siahnete po bojleri s väčším záťažovým profilom, ktorý bude spoľahlivo zásobovať niekoľko drezov, spŕch a vaní. Ešte o niečo výkonnejšie modely nájdete napríklad v športových alebo priemyselných areáloch.